এডওয়ার্ড ইয়াং
এডওয়ার্ড ইয়াং (চীনা: 楊德昌; ফিনিন: Yáng Déchāng; ৬ নভেম্বর ১৯৪৭ - ২৯ জুন ২০০৭) ছিলেন একজন তাইওয়ানীয় চলচ্চিত্র নির্মাতা। ইয়াং তার সমসাময়িক লেখক-পরিচালক হো সিয়াও-সিয়েন ও সাই মিং-লিয়াংদের সাথে তাইওয়ানীয় নব কল্লোল ও তাইওয়ানীয় চলচ্চিত্র শিল্পের প্রধানতম চলচ্চিত্র নির্মাতাদের একজন। তার চলচ্চিত্রগুলোতে দ্বিধা, উদ্বেগ, ও সামাজিক রূপান্তরের সৌন্দর্য প্রকাশ পেয়েছে। তিনি ২০০০ সালে ই ই চলচ্চিত্র পরিচালনার জন্য শ্রেষ্ঠ পরিচালক হিসেবে কান চলচ্চিত্র উৎসব পুরস্কার অর্জন করেন।